open-index/open-wikipedia-markdown huggingface dataset:
ريتشارد دوكينز

**ريتشارد دوكينز** (تزاد ب سّمية **كلينطون ريتشارد دوكينز** نهار 26 مارس 1941) هو عالم د سّلوك لحيواني و بيولوجي تطوري و كاتب. هو زميل فخري ف نيو كولّيج، وكان أستاد ديال لفهامة لعامة د لعلوم من 1995 ل 2008.

داوكينز تعرف أول مرة ب لكتاب ديالو ف 1976 لجين لأناني (ب نݣليزية The Selfish Gene)، لي شهر رّؤيا تّطورية من لمفهوم لجيني وقدّم لمصطلح ديال لميم. بلكتاب ديالو نّمط ظّاهري لموسع (1982)، قدّم ف لبيولوجيا تّطورية لمفهوم لّي كان عندو تأثير ولي كايقول بلي تّاثيرات لمظهرية ديال لجين ماكاتخصش غي لجسم ديال لكائن لحي، بل ممكن تمشي بعيد تال لبيئة. ف 2006، أسس مؤسسة ريتشارد دوكينز د لمنطق ولعلوم.

دوكينز معروف علا أنّو ملحد صريح. هو مشهور ب لنتقاد ديالو ل لخلقية وتّصميم ذّكي. ف لكتاب (1986) صّناع د سّاعات لعور (بنݣليزية The Blind Watchmaker)، كايقدم حجج ضد تّشبيه ديال صّناع د سّاعات، لي هو واحد لحجة ديال لوجود د واحد لخالق مادايرش مبنية علا تّعقيد ديال لكائنات لحية. بلمقابل، كايوصف لعمليات تّطورية بلي راها كاتشبه ل واحد صّناع د سّاعات *عور*، لي فيها كايكون تّوالد وطّفرات ولنتخاب مامݣيدي ب تّاشي مصمم. ف وهم لإله (2006) (بنݣليزية The God Delusion) دوكينز كايأكد بلّي واحد لخالق مادايرش تقريبا ماكاينش وبلّي لإيمان دّيني غي وهم.

دوكينز حصّل علا جوائز أكاديمية وكتابية، وكايبان ف تلفازة ورّاديو ولانطرنيت، فلغالبية وهو كايناقش على لكتوبة ديالو ولإلحاد ولأفكار ديالو ولآراء ك مفكر عام.

ريتشارد دوكينز كان عندو تأثير كبير ف مجال البيولوجيا التطورية والسلوك الحيواني. فالبدايات ديالو الأكاديمية، خدم فجامعة كاليفورنيا بيركلي، وثم انتقل لجامعة أوكسفورد في 1970. خلال المسار الأكاديمي ديالو، كان كيقدم مجموعة من الدروس والمحاضرات لطلبة العلوم، وحتى لعامة الناس، باش ينشر الوعي والمعرفة بعلوم الحياة والتطور.

أحد الإنجازات ديالو، هو تأسيس مصطلح "الميم"، لي كايعتبر وحدة ديال المعلومات الثقافية للي كاتنتاقل بين البشر بحال الجينات للي كاتنتاقل بين الكائنات الحية. هاد الفكرة ساعدات على توضيح كيفاش كاتنتاقل الأفكار والسلوكيات فالمجتمع.

دوكينز ماشي غير عالم وبيولوجي، ولكن كاتب ومفكر مؤثر أيضاً. الكتب ديالو كايعرفو شهرة عالمية وكايتم ترجمتها لعدة لغات. الكتاب "The God Delusion" كان واحد من الكتب لي دارو بزاف ديال الضجة، بحيث تحدى فيه المفاهيم الدينية التقليدية وكايشجع على التفكير النقدي والإيمان بالعقل والعلم.

بالإضافة لهدا، دوكينز كان عندو ظهور كبير فوسائل الإعلام، سواء فالتلفزة، الراديو أو حتى فالمؤتمرات العالمية، فين كايقدم المحاضرات ديالو ويشارك أفكارو مع الجمهور. المؤسسة لي أسسها، مؤسسة ريتشارد دوكينز للمنطق والعلم، كاتخدم على نشر الفكر العلمي والعقلاني ومحاربة الخرافات والتعصب.

أهمية دوكينز كاتجي من الجرأة ديالو فطرح الأفكار والتحدي ديال الأفكار التقليدية بطرق علمية ومنطقية، ولي خلاه يكون واحد من أبرز المفكرين فالعصر الحالي.

## مصادر


تصنيف:لبيولوجيا
تصنيف:بيوغرافيا د رجال
تصنيف:زيادة 1941
تصنيف:ناس حيين
تصنيف:إلحاد
تصنيف:مقالات فيها مصدر و 3000 بايت
تصنيف:ناس تزادو ف نايروبي
1 فبراير

**1 فبراير** ؤلا **1 يبراير** ؤلا **نهار 1 شهر 2** هوّا نّهار نمرة 32 من تّقويم لميلادي (32 يلا كان لعام مكبّس). باقين 333 يوم من موراه تال لّخر د لعام (334 يلا كان لعام مكبّس).

## ناس تزادو

## ناس توفاو

## حوايج وقعو

## أعياد ؤ عطلات

## مصادر


تصنيف:فبراير
تصنيف:نهارات د لعام
تصنيف:نهارات د فبراير
كوكب

**لكوكب** () هو جرم سماوي كايدور عادةً علا شي نجمة أولا بقايا نجمية لي كبير ل درجة بلي شّكل ديالو مكوّر بسباب لجابدية ديالو نيت، ونقّا جوايهو من لكويكبات، ولاكين ماكبيرش ل درجة يتسبب ف دمج نووي بحال كي كيوقع ف نّجوم.

السمية ديال لكوكب ف اللوغات لؤروپية *پلانيط* جات من ليونانية لبالية ، *پلانيتيس*، لي كاتعني "لمسافر".

## مصادر


تصنيف:نظام شمسي
تصنيف:مقالات فيها مصدر و علاين 3000 بايت
تصنيف:صيونص د لكواكب
طوماس إيديصون

** طوماس ألڤا إيديصون** (ب لينݣليزية: Thomas Alva Edison) (تولد ف 11 فبراير 1847 ف ميلان ف لميريكان - مات ف 18 أكتوبر 1931) كان مخترع و بيزنيسمان ميريكاني، و كيتعتابر من بين لمخترعين لمعروفين ݣاع ف التاريخ.

ختارع إيديصون فحياتو بزاف د لمًاكن اللي كانت مهمة بزاف فالتاريخ د بنادم بحال لفنونݣراف، لمصوًرة ديال السينيما، لبولا ديال الضو، و طوًر بزاف ديال لحوايج بحال لجينيراطور ديال الضو و التسجيل ديال الصوت و التصاور اللي كاتحرًك. إيديصون كان من لمساهمين اللي أسسًوا أول مختبر د لأبحات الصناعية فلعالم.

إيديصون عندو 1093 بروڤي د ليختيراع ف لميريكان، و عاد عندو وحداخرين ف بلدان خرة بحال فرانسا و ألمانيا. مات ف 1931 من بعد ما جاه لمرض ديال السكار.

## مصادر


تصنيف:عولاما (صيونص)
تصنيف:بيوغرافيا د رجال
تصنيف:زيادة 1847
تصنيف:وفيات 1931
نعيمة لبزاز

**نعيمة لبزًاز** (مكناس، 3 مارس 1974 - آلفن آن د راين، هولاندا، 7 غشت 2020) كانت كاتبة مغريبة و هولاندية، مُحاضرة و كاتبة د لمقالات.

بدات لبزاز لكتابة ديالها ف 1995 بلكتاب "الطريق للشمال"، اللي ربحات بيه جوائز محلية ف هولاندا. من مورا ما كتبات كتابها التاني "عشيقة الشيطان" ف 2002، و التالت "لمنبوذة" ف 2006، بداو تينتاقدوها بزاف د الناس حيت كانت تاتنتاقد فيهم بزاف الدين و التقاليد. ف 2010، واحد من الجيران ديالها هجم عليها ب قنبولة مولوطوڤ حيت كان تيتاهما باللي تاتكتب عليه و تاتعايرو ف كتوباتها.

لبزاز كانت تاتعاني من ليكتيئاب لحاد، و نهار 7 غشت 2020 نتاحرات و كان عمرها 46 عام. لأسباب ديال لينتيحار ديالها ݣاعما تعرفو.

## مصادر

تصنيف:كتاتبيا مغاربا د لقرن 21
تصنيف:بيوغرافيا د نسا
تصنيف:زيادة 1974
تصنيف:وفيات 2020
تصنيف:ناس تزادو ف مكناس
تصنيف:ناس د مكناس
تصنيف:مقالات فيها مصدر و علاين 3000 بايت
تصنيف:كاتبة هولاندية
تصنيف:كتاتبيا مغاربا د لقرن 20
2 يناير

**2 يناير** ؤلا **نهار 2 شهر 1** هوّا نّهار نمرة 2 من تّقويم لميلادي (2 يلا كان لعام مكبّس). باقين 363 يوم من موراه تال لّخر د لعام (364 يلا كان لعام مكبّس).

## ناس تزادو

## ناس توفاو

## حوايج وقعو

## أعياد ؤ عطلات

## مصادر


تصنيف:يناير
تصنيف:نهارات د لعام
تصنيف:نهارات د يناير
28 نونبر

**28 نونبر** ؤلا **نهار 28 شهر 11** هوّا نّهار نمرة 332 من تّقويم لميلادي (333 يلا كان لعام مكبّس). باقين 33 يوم من موراه تال لّخر د لعام.

## ناس تزادو

## ناس توفاو

## حوايج وقعو

## أعياد ؤ عطلات

## مصادر


تصنيف:نونبر
تصنيف:نهارات د لعام
تصنيف:نهارات د نونبر
ؤرانوس

**ؤرانوس** (الرمز: 16px|⛢) هو لكوكب سّابع من شّمش. سميتو جايا من لإله ليوناني ديال سّما، ؤرانوس، لّي، بحساب لميثولوجيا ليونانية، كان هو جد زوس (جوپيتر) ولأب ديال كرونوص (ساتورن). عندو تالت أكبر شعاع كوكبي ورابع أكبر كتلة كوكبية ف لمجموعة الشمسية. ؤرانوس كايشبه ف تّركيبة ل نيپتون، و بجوج عندهوم مجموعة د لمكونات الشيمية لي مبدلة على عمالقة لغاز لي كبر منو ولي هوما جوپيتر و ساتورن. لهاد سّباب لعولاما غالبا ما كايصنفو ؤرانوس ونپتون كـ "عمالقة تّلج" باش يفرقوهوم علا عمالقة لغاز لوخرين. لجو ديال ؤرانوس كايشبه ل ديال جوپيتر و ساتورن ف تّركيبة لأساسية ديال لهيدروجين و لهيليوم، بلحاق عنو "تلوجا" كتر بحال لما و لآمونيا و لميطان، معا آتار ديال هيدروكاربورات آخرين. عندو أبرد جو كوكبي ف لمجموعة شّمسية، و لحرارة طّايحة ݣاع هي 49 كيلڤين (224- °سيلزيوس؛ 371- °فاهرنهايت)، وعندو تركيبة معقدة و بطبقات ديال لجو لي فيه لما لي كايضنو لعولاما بلّي كاين ف سّحاب لتحتاني و لميطان ف سّحاب لفوقاني ݣاع. لداخل د ؤرانوس متكون ب لأساس من تلوجا و لحجر.

## لخصايص لفيزيائية

### تّركيبة الداخلية
تصغير|مقارنة د لحجم بين لأرض ؤ ؤرانوس .

## مصادر


تصنيف:كواكب برانية
تصنيف:كواكب د لمجموعة شمسية
تصنيف:نظام شمسي
تصنيف:مقالات فيها مصدر و 3000 بايت
تصنيف:عملاق ڭازي
إيمن متطرف

تصغير|350x350بك|موضاهارا د ليمن لمتطرّف ف ألمانيا ف 2005
**ليمن لمتطرّف** (ب لعربية يمين متطرّف) ولا **ليمن لقاصح** هو مفهوم ف سّياسة لّي يمكن يكونو عندو بزّاف ديال لمعاني. ف لغالب د لحالات كايشير ل لمجموعات (أحزاب، عصابات، جْماعات) لّي عندها نتيقاد كبير ل لمفهوم ديال دّيموقراطية و كاتكون عندها إيديولوجية شومولية و يمكن تكون حتّا كاتنكر بلي شي جزء من لمجتمع خاص تكون عندهوم حقوق لمواطنة و يمكن ݣاع تعتابر أنهوم خاصّهوم يتحيّدو من لبلاد.

ليمن لمتطرّف يمكن نلقاو فيه إيديولوجيات بحال نّازية جّديدة، لفاشية جّديدة و جّماعات دّينية لمتطرّفة ولا لأوصولية. لمفهوم كايشمل ف لعصر ديال ليوم حتّا جّماعات سّياسية شّعبوية و سّيادية.

من بين لحوايج لمشروكة ما بين جّماعات د ليمن لمتطرّف كانلقاو أنّهم كاينتاقدو لنحيطاط لّي فيه لمجتمع ديال لعصر ديالهوم و ديما كايقارنوه ب شي "عصر ذهبي" ب نّسبة ليهوم هو لمعيار ديال لقوة ديال دّولة ولا جّماعة ديالهوم. من بين لأفكار لمشروكة بيناتهوم كاين حتا تّمجيد ديالهوم ل مجتمع فيه طبقة ديال سّياد (ولا شّرفا و نّبلاء) و تّمجيد ديالهوم ل رّوجولة و لكره ديالهوم ل تّحرر د لمرا و لحرّيات لفردية (لميتلية متلا)، و زيد عليها لخوف ديالهوم من تّخلاط د لأعراق (و ف شي حالات لعونصورية و تّمجيد ولا تّحقير د لأعراق).

## مصادر


تصنيف:سياسة
تصنيف:مقالات فيها مصدر و علاين 3000 بايت
مملكة سيكيم

**مملكة سيكّيم** كانت مملكة قديمة من 1642 تال 16 ماي 1975.

## تاريخ
ف 1861 سيكيم رجعت محمية ديال لمملكة لمتحدة. وبعد، مين لهند رجعات بلاد ديالا ف 1947، سيكيم دابا رجعت محمية ديال لهند.

ف 1975، لجيش لهندي دخال ل لعاصمة ديال سيكيم (ݣانݣتوك) و أخاطو لقصر ديال لتشوݣيال (ملك ديال سيكيم). بعد هذا، ف ريفيراندوم (referendum) على لملكية، 97% ديال لشعب صوتو باش تسالي لملكية. وبعد، سيكيم رجعت محمية ديال لهند.

## لثقافة و لدين
ف لثقافة و لدين، سيكيم كانت مكونيكطي بزاف مع لتبت (فين جات منه لملك لأول)، و بوتان. حيتش كان عدد كبير د لسكان لنيپالي، سيكيم كانت عندا تا لكونيكسيون لثقافية مع نيپًال.

## مصادر


تصنيف:بلدان ما بقاتش
تصنيف:تأسيسات د 1642 ف أسيا
إيپيݣراف

**ليپيݣراف** (جايّة من ليونانية *epigraphê* و كاتعني فاش كاتحطّ شي كتبة فوق شي حاجة) ف لأدب هي مقولة ولا جملة كاتّحطّ ف لكتاب، سوا ف لبدية ديالو ولا ف شي بلاصة خرا (بحال لغلاف لّوراني متلا) كايكون لهدف ديالها تعطي ل لقارئ فكرة على نّية د لكاتيب ولا تلخّص شنو كاين ف لكتاب و بعض لمرّات يمكن تتحطّ حتا باش تّلف لقارئ ولا تشهيه يقرا لكتاب ولا باش يعطي شي ملخّص ولا عبرة على لمضمون د لكتاب.

ليپيݣراف كاينتامي ل تّيقنيات لأدبية لّي كاتّسما لپيريطيكست Péritexte (يعني نّصوص لّي دايرة ب نّص رّئيسي) بحال لمقدّمة، تّقديم، لعناوين،...

## مصادر

تصنيف:تقنية ف لأداب
تصنيف:لأداب
تصنيف:نظرية د لأداب
طيرموديناميك

**الطيرموديناميك** (ب لاتينية: **Thermodynamica**) هو فرع من بين فروعا ديال لفيزيك لي كتهضر على لحرارة و لخدمة و درجة ديال لحرارة ولعلاقة ديالها مع طاقة و ليشعاع و لخصايص ديال لمادة. هاد لمقادير كتبع ربعة ديال لقوانين ديال تيرموديناميك لي كتعطي وصف كمي ليها، لي يمكن نفسروها ف لميكانيك ديال ليحصا، تيرموديناميك كتطبق على بزاف د لفروعا د صيونص، خصوصا شّيمي لفيزيكية و لهنداسة د شيمي، و لهنداسة لميكانيكية، ؤ حوايج خرة بحال لأرصاد لجوية.
[مركز|تصغير|[موطور د كارنو]]

## مصادر


تصنيف:لفيزيك
تصنيف:مجالات د لفيزيك
تصنيف:طاقة
نيپتون

**نيپتون** (الرمز: 16px|♆) هو تامن و أبعد كوكب معروف من شّمش. فلمجموعة شّمسية، هو رابع أكبر كوكب ب الدياميطر، عندو تالت أكبر كتلة و أعلى كتافة كعملاق غازي. عندو 17 مرّة لكتلة ديال لأرض، شوي تقل من تّويم ديالو ؤرانوس. نيپتون عندو كتافة كتر من ؤرانوس حيتاش لكتلة ديالو لي كبر كاتسبب ف تدكاس ديال لجو ديالو كتر. لكوكب كايدور على شّمش مرة ف 164.8 عام ب لمعدال ديال 30.1 عبرة فلكية (4.5 مليار كيلومتر). سمية ديالو جات من رب روماني ديال لبحر وعندو رّمز لفلكي ♆، ڤرسيون مستيلية ديال رّمح ديال نيپتون.

## مصادر


تصنيف:كواكب برانية
تصنيف:كواكب د لمجموعة شمسية
تصنيف:نظام شمسي
تصنيف:عملاق ڭازي
تيران أدرار

**التيران لكبير د أدرار** أولا **التيران الكبير د أݣادير** هو تيران ديال لكورة كاين ف مدينة أݣادير لمغريبية و تحلو بيبانو نهار 11 شهر 10، 2013. كاين هاد التيران ف لملكية ديال وزارة الشباب و الرياضة و كتسيرو الشركة لوطنية ديال إنشاء و تسيير التيرانات (SONARGES). كيستقبل هاد التيران دابا لميتشان ديال لفرقة دلمدينة، حسنية أݣادير و مرة مرة دياول أولمپيك الدشيرة.

## تاريخ
بدات لخدمة ف لبني ديال التيران نهر 4 شهر 6، 2004 ب واحد التمن اللي وصل لـ860 مليون درهم مغريبي. كانت لخطط كتوقع باللي لبني غايسالي و التيران غايوجد فـ 2007، باش إتنضم كاس لعالم فلمغريب فعام 2010. من ديك لوقت والتمويل ديال لمشروع غادي وكايتفرق على السنين حتى سالا لبني ديالو فشهر 8 ديال 2013. من ديك لوقيتة والتيران كيستقبل لميتشان ديال حسنية أݣادير وهو التيران لحالي ديال لمنتخب لوطني.

## أهم لميتشان ولأحداث
### ميتشان لفتيتاح

*  حسنية أݣادير 1 - 0 شبيبة لقبايل ، نهار 11 شهر 10، 2013.
*  لمغريب 1 - 1 جنوب إفريقيا ، نهار 11 شهر 10، 2013.

### كاس لعالم ديال لفراقي دلفيفا 2013
*  الرجاء البيضاوي 2 - 1 أوكلاند سيتي FC ، ماتش ديال التصفية، نهار 11 شهر 12، 2013.
*  ݣوانݣزو إيفرݣراند 2 - 0 لأهلي لمصري ، أول ماتش فربع النهائي 14 شهر 12، 2013.
*  الرجاء البيضاوي 2 - 1 CF مونتيري ، تاني ماتش فربع النهائي نهار 14 شهر 12، 2013.
*  ݣوانݣزو إيفرݣراند 0 - 3 بايرن ميونيخ ، ماتش ديال نصف النهائي نهار 17 شهر 12، 2013.

### تصفيات كاس إفريقيا للأمم 2017
*  لمغريب 1 - 0 ليبيا ، أول ماتش ديال تصفيات كاس إفريقيا للأمم (المجموعة F)، نهار 7 شهر 6، 2015.

## تصاور

ملف:Cabina Commentatore stade Agadir.jpg|يمين|لقاعة ديال لمعليقين
ملف:Stade agadir Posti vip.jpg|يسار|لكراسا لVIP ديال التيران


## شوف حتى
* حسنية أكادير
* أكادير
* بوطولا 1

## مصادر

تصنيف:تيرانات د كورة ف لمغريب
تصنيف:مقالات فيها مصدر و 3000 بايت
تصنيف:كاس إفريقيا 2025
تصنيف:كاس لعالم 2030
تصنيف:أݣادير
تصنيف:حسنية أݣادير
وعد بلفور

بديل=وعد بلفور|تصغير|388x388بك|الرسالة الدوريجين من بلفور ل روتشيلد، اللي جا فيها: "الحكومة د صاحب الجلالة كاتشوف ب عطف التأسيس ف فلسطين واحد البلاد وطنية ل الشعب ليهودي، ؤ غاتدير جهدها كامل باش تسهّل التحقيق د هاد الهدف، ؤ خاس يتفهم مزيان بلّي ماغاتدار حتا حاجة اللي غاتنقص من الحقوق المدنية ؤ الدينية د المجتمعات اللي ماشي يهودية تما ف فلسطين، ولّا الحقوق ؤ الوضع السياسي اللي عند ليهود ف أي بلاد اخرا."
**الوعد د بَلفور** ولا **الإعلان د بَلفور**، واحد البيان عام دارتو الحكومة البريطانية ف 1917 ف الوقيتة د الحرب العالمية اللولا علنات بلّي غايعاونو ف التأسيس ديال "بلاد وطنية ل الشعب ليهودي" ف فلسطين، اللي كانت واحد المنطقة عتمانية فيها أقلية صغيرة د ليهود. هاد الإعلان جا ف واحد الرسالة ف تاريخ 2، شهر 11، 1917 من الوزير د الخارجية د المملكة المتحدة أرتر بلفور، ل اللورد روتشيلد، واحد الزعيم د المجتمع الليهودي البريطاني، باش يعطيها ل التيحاد الصهيوني د بريطانيا العضمى ؤ إيرلاندا. النص د الإعلان نشراتو الصحافة ف 9، شهر 11، 1917.

ديك الساعة مور الإعلان د الحرب على الامبراطورية العتمانية ف شهر 11، 1914، الكابينة د الحرب البريطانية بدات كاتفكر ف المستقبال د فلسطين؛ ف شهراين واحد المدكرة كانت كاتدور تما ف الكابينة، ديال واحد العضو صهيوني، سميتو هيربرت صمويل، كايقتارح فيها الدعم ديال الطموحات الصهيونية باش يربحو الدعم د ليهود ف الحرب. الرئيس د الوزارا ه. ه. أسكويت دار واحد اللجنة ف 1915 باش يعزلو السياسة ديالهوم معا الامبراطوية العتمانية اللي فيها حتا فلسطين. أسكويت اللي كان معا الإصلاح د الامبراطورية العتمانية مورا الحرب، استقل ف 1916، ديڤيد لويد جورج اللي جا موراه كان معا التقسيم ديالها، المفاوضات اللولا بين البريطانيين ؤ الصهيونيين كانت ف المؤتمر د 7 شهر 2، 1917 اللي كان فيها السير مارك سايكس ؤ القيادة د الصهيونيين. المناقشات اللي موراها جا واحد الطلب د بلفور، ف 19 شهر 6، ل روتشيلد ؤ تشيم ويزمان باش يحطّو واحد المسودة د الإعلان العام. مسودّات وحداخرا تناقشات ف مجلس الوزارا البريطاني ف شهر 9 ؤ 10، كانو شي مداخلات د ليهود الصهيونيين ؤ اللي ضد الصهيونية ولكن ماكانش حتا تمتيل د السكّان المحليين د فلسطين.

ف اللخر د 1917 ، قبل الإعلان د بلفور ، وصلت الحرب لواحد الطريق مسدود ، كان باقي ماشاركو فيها مزيان جوج من الحلفاء د بريطانيا: ميريكان كان باقي ماعندها حتا خساير ، ؤ الرواسا كانت عندهوم التورة حيت البلاشڤة كانو شادّين الحكومة. الجميد ف الجنوب د فلسطين تهرّس بسباب المعركة د بير السبع في 31 شهر 10، 1917. توافق باش يخرج البيان اللخراني ف 31 شهر 10. المناقشة د مجلس الوزرا اللي فاتت بينات الفايدة د الپروپّاݣاندا وسط المجتمع د ليهود ف ݣاع العالام ل الجهود د الحلفاء د الحرب.

## مصادر

تصنيف:سياسة
تصنيف:مقالات مافيهاش مصدر و فايتة 3000 بايت
تصنيف:1917 ف لمملكة لمتحدة
طوكيو

**طوكيو** (ب جّاپونيّة: 東京, *Tōkyō* و كاتعني "لعاصيمة د شّرق") هي لعاصيمة د جّاپون. كايسكنو فيها 13 مليون و 800 ألف واحد (على حساب لإحصائيات د 2018) و 42 مليون و 794 ألف يلا حسبنا لميطروپول لكبيرة ديالها.

طوكيو جات ف سّاحل شّرقي د أكبر دزيرة جاپونية هونتشو، و هي من لقرن 17 أهم مركز سياسي و تقافي و قتيصادي د جّاپون و كاينين فيها لمؤسسات لكبار ديال لبلاد بحال لقصر ديال إمبراطور د جّاپون، لبرلمان و لحوكومة.

## تاريخ
ف لبدو، كانت طوكيو غير قرية صغيرة د صّيادة سميتها "إيدو" و بدات شوية ب شوية كاتكبر ب شكل دائري على واحد لغابة كبيرة سميتها "شيودا". ف 1603، ولات لقصبة لعسكرية رّئيسية ديال طوكوݣاوا لياسو، لّي ردّها من بعد عاصيمة ديال لحوكومة لإقطاعية ديالو. بين 1603 و 1886 كبرات لمدينة ب واحد شّكل سريع و صبحات من أكتر لمدون لمزاحمة ف لعالم: ف لّخر د لقرن 18، كانو ساكنين فيها مليون واحد.

من بعد ما ترجّعات لإمبراطورية ف 1868 تبّتات لمدينة بلاصتها ديال لقلب سّياسي و تقافي د جّاپون و لقصر د إيدو ولا هو لإقامة ديال لإمبراطور لميجي كوكيو.

## مصادر


تصنيف:مدون د الجاپون
تصنيف:عواصم آسيوية
تصنيف:مقالات فيها مصدر و علاين 3000 بايت
تصنيف:تأسيسات د عوام 1450 ف الجاپون
تصنيف:تأسيسات د 1457 ف أسيا
يناير

[تصغير|تّمتال ديال [يانوس، رّب د زّمان ؤ لبيبان عند رّومان]]
**يناير** ؤلا **ينار** ؤلا **ينّاير** ؤلا **إنّاير** هوّا شّهر لّول ف لعام ف تّقويم لݣريݣوري ؤ تّقويم ليولياني (لي عليه مبازي تّقويم لأمازيغي)، ؤ فيه 31 يوم. سّمية د يناير جات من لّاتينية *Ianuarius يانواريوس*، لّي جات من *Janus [[يانوس]]*، لّي هيّا سّمية د رّب زّمان ؤ لبيبان ف لأساطير رّومانية.

## مصادر


تصنيف:شهورا
عبد لجبار لوزير

**عبد لجبّار لوزير** (خلاق ف مراكش ف 1928 و توفّا ف 2 شتنبر 2020 ف مراكش) ممتّيل مسرحي مغريبي كان من رّواد د لمسرح ف لمغريب و من نّاس لّي وضعو سّاس ديال بزّاف ديال لفراقي د لمسرح ف مراكش مع سميات خرين بحال محمد بلقاس.

عبد لجبار لوزير متل حتا ف بزاف د لأعمال ف تّلفازا و سّينيما. كان لعمل لّخر ديالو لّي لقا نجاح كبير ف لمغريب هو مسلسل "دار الورثة" لّي داز ف لقناة لمغريبية لّولا ف 2010.

## حياتو
عبد لجبار ولد درب لݣزا ف رياض لعروس ف مراكش. كبر ف عائيلة على قدّها بحيت بّاه كان كايخدم خرّاز و من بعد خدم ف لفلاحة و تاكسّابت. كبر عبد الجبار ف لمدينة لقديمة د مرّاكش و ما كمّلش قرايتو، بدا صّنعة بكري و خدم ف دّباغة و تانجّارت.

فاش وصل ل 15 لعام تقيّد ف لكوكاب لمرّاكشي (ف نفس لعام لّي تأسّسات فيه لفرقة ف 1948) و لعب ݣارديان ديال لفرقة د جونيور.

عبد الجبار بدا لمسرح مع لفرقة د "الأطلس الشعبي" لّي كان كايسيرها مولاي عبد الواحد حسنين. أول مسرحية ديالو كانت هي "الفاطمي و الضاوية" ف 1951 لّي لعبها معا محمد بلقاس، و هي لمسرحية كانت تعرضات قدام لماليك محمد لخاميس ف قصر لباهية ف مراكش ف 1957.

عبد الجبار لوزير كان ناشط ف لحركة لوطنية يامات لستيعمار و تحبس من بعد ما تّنفا محمد لخاميس ف 1953. كان تّحبس ف حبس لعلو ف رّباط و تمّا تعلّم لقراية و لكتابة على يد مقاومين كانو معاه ف لحبس. من بعد لستيقلال خدم مردة ف لقوات لموساعيدة ل مدة 4 سنسن قبل ما يخرج منها و يتفرّغ ل لكاريير ديالو ف لمسرح و تّمتيل.

مع بلقاس، شكّلو بجوج تونائي فوكاهي و كانو كايقدّمو عروض تونائية كوميدية.

عبد الجبار توفا ف 2 شتنبر 2020 من بعد ما قاسا عوام طويلة مع مرض سّكار.

## لأعمال ديالو

### لمسرح

* الفاطمي و الضاوية (1951) - فرقة الأطلس الشعبي.
* أنا مزاوك ف الله.
* سيدي قدور العلمي.
* الزواج بالحيلة (1977).
* غلطة أم.
* الشلح و العساس.
* وليدات جامع لفنا.
* الحراز (1968) - إخراج الطيب الصديقي.
* حمان المهزلة.

### تلفازا

* دار الورثة - مسلسل (2010).
* ولد مو - فيلم تيليفيزيوني (2009).

### سينيما

* لورنس العرب (1962) - إخراج ديفيد لين.
* عندما تنضج الثمار.
* حلاق درب الفقراء (1982) - إخراج محمد الرݣاب.
* فرسان المجد.
* عبدو عند الموحدين.

## مصادر

تصنيف:بيوغرافيا د رجال
تصنيف:مومتيلين د لأفلام مغاربا
تصنيف:مومتيل مسراحي مغريبي
تصنيف:مومتيلين د تلفازة مغاربا
تصنيف:زيادة 1928
تصنيف:وفيات 2020
تصنيف:مقالات فيها مصدر و 3000 بايت
تصنيف:ناس تزادو ف مراكش
تصنيف:ناس توفاو ف مراكش
كونڤيرسوس

**الكونڤيرسوس** (من الصبنيولية و البرطقيزية "conversos" اللي كاتعني "المعتنقين" ولا "المتحولين"، و اللي اليهود كيفضلو السمية ديال "الأنوسيم" من العبرية "אנוסים" اللي كاتعني "المكرهين") هما اليهود اللي تحولو ل الكاطوليكية ف صبانيا و البرطقيز، خصوصاً ف القرون 14 و 15، و حتى ولادهم و الحفايد ديالهم. الأغلبية ديال اليهود تحولو ل المسيحية ب سباب لپوݣروم ف 1391. باش الصبنيول يتأكدو بيلا الكونڤيرسوس ولاو مسيحيين حقيقيين و ما كيمارسوش الديانة ديالهم ب التخبية، تأسس المكتب المقدس ديال المحاكم د التفتيش ف صبانيا ف 1481. الملوك الكاطوليك فيردينان و إيسابيلا كانو طردو اليهود اللي ما بغاوش يرجعو مسيحيين ب مرسوم ديال ألامبرا ف 1492، من مور الريكونكيسطا. الأغلبية ديال هاد اليهود هربو ل الطاليان و المغرب. عليها، بزاف ديال اليهود فضلو باش يدخلو ف المسيحية باش ما يتطردوش.

الكونڤيرسوس اللي بقاو كيمارسو اليهودية ب التخبية كانو كيتسمّاو "Judaizantes" (المتهودين) و ب شكل قبيح، كانو كيسمّيوهم "marranos" (الحلالف).

الكونڤيرسوس لعبو دور كبير و مهم ف التورة ديال الكومونيروس (1520-1521) اللي كانت انتفاضة شعبية تسببات ف حرب أهلية ف المنطقة ديال كاسطييا ضد النوايا الامپريالية ديال الملك الصبنيولي.

## مصادر


تصنيف:تاريخ
تصنيف:مقالات فيها مصدر و علاين 3000 بايت
تيران لمسيرة لخضرا (أسفي)

**تيران المسيرة الخضرا** أولا **صتاد لمسيرة** هو تيران فمدينة آسفي لمغريبية، و هو التيران الرسمي ديال فرقة أولمپيك أسفي. كيستقبل التيران لميتشان ديال لفرقة ب واحد لعدد ديال لمتفرجين واصل لـ 20.000 مشجع. الݣازون ديال التيران ولا صطيناعي من 2011. تبنى الصطاد من لعهد ديال لمستعمير لفرنصي من عند السلطات ليستيعمارية د لفرنصيص، و كان كيتلعب فيه حتى الروݣبي.

## مصادر

تصنيف:تيرانات د كورة ف لمغريب
تصنيف:أسفي
تصنيف:أولمپيك أسفي
تيران بن بطوطة

**تيران بن بطوطة** أولا **سطاد بن بطوطة** هو سطاد ديال لكورة ولألعاب الرياضية جا فجنوب غرب مدينة طنجة لمغريبية. تسمى على الرحالة لمغريبي الأمازيغي لمشهور ابن بطوطة، وفيه شي 68.000 بلاصة دبا. لبني ديال هاد التيران خدا 844 مليون درهم مغريبية، كتلعب فيه اتحاد طنجة لميتشان ديالها وكتدعمو الدولة.

## مرافيق التيران
كيهز هاد التيران شي 68.000 متفريج، مابينها 7.150 بلاصة للصحافة و550 بلاصة VIP، مع امكانية التوسيعة فلڤيراج الشمالي والجنوبي. التيران بعيد على الصونطرڤيل بـ10 كيلوميتر، نفس لمسافة باش بعيد على محطة طنجة لمدينة وبعيد على لمطار ديال طنجة بـ4 كيلوميتر. الدخول كيكون من 17 باب مع واحد الدخلة أساسية بمنضر زوين. كاين تما واحد لمركز إعلامي على مساحة 600m²، واحد لمصحة وپاركينݣ منظم كايهز 7.500 طوموبيلة. كيتعتابر هاد السطاد من أكبر التيرانات فلمغريب.

## أهم لميتشان ولأحدات
### لفتيتاح
* أتليتيكو مدريد التاني  1 - 1  اتحاد طنجة، نهار 26 أبريل 2011
* أتليتيكو مدريد  3 - 1  الرجاء البيضاوي، نهار 26 أبريل 2011

### كاس لأبطال 2011
* ليل ميطروپول  5 - 4  ؤلامپيك مارسيليا، نهار 27 يوليوز 2011

### كاس لأبطال 2017
* پاري سان جيرمان  1 - 2  موناكو FC، نهار 29 يوليوز 2017

### كاس السوپر الصبليونية
* نادي إشبيلية  2 - 1  نادي برشلونة، نهار 12 غشت 2018

### تصفيات كاس أفريقيا ديال لأمم 2014
* تونس  0 - 0  لمغريب، نهار 13 مارس 2013

## تصاور
400px|تصغير|مركز|التيران ديال طنجة، بن بطوطة

## مصادر

تصنيف:تيرانات د كورة ف لمغريب
تصنيف:مقالات فيها مصدر و 3000 بايت
تصنيف:طانجا
تصنيف:إتحاد طنجة
تصنيف:تأسيسات د 2011 ف لمغريب
تصنيف:لمعمار د لمغريب د لقرن 21
تصنيف:تيرانات متعددة التخدام ف لمغريب
جورج ؤرويل

**جورج ؤرويل** (ب نݣليزية: George Orwell)، و هي غير سميّة د شّهرة: سميتو لحقيقية **إيريك آرثر بلير** Eric Arthur Blair، خلاق ف موتيهاري ف لهند ف 25 يونيو 1903 و مات ف 21 يناير 1950 ف لوندريس، هو كاتيب و صحافي بريطاني.

## حياتو
جورج ؤرويل خلاق ف لهند لبريطانية ف 1903. قرا ف بريطانيا و مشا مزيان ف دّراسة ديالو تا تخرّج من جاميعة د إيطون.

فـ1922، ختار يدخل ل لعسكر و خدم سارجان ف لجيش لستيعماري لبريطاني ف بيرمانيا. ما حملش تمّا تّصوفيج ديال لستيعمار لبريطاني و ديميسيونا من لعسكر ف 1927 و قرّر باش يتفرّغ ل لكتابة. بقا كايصور طرف د لخبز ديالو ب خدامي صغار و ضعاف بزّاف ف صحتو ب سباب مرض صّدر. واخّا هاكداك قدر يبدا ينشر رّيوايات ديالو.

فـ1936، مشا ل سپانيا و ݣاجا مع لقوّات لجمهورية، مع لحيزب لعمّالي د لوحدة لماركسية POUM، لّي كانت كاتحارب ضد فرانكو و كتب بزّاف على لحرب لأهلية سپانيولية. تبليسا ف لحرب و رجع ل لوندون و صدر لكتاب ديالو "ف خاطر كاطالونيا" *(Homage to Catalonia)،* و لّي عاود فيه على نّيضال ديالو مع ل POUM، و كيفاش تّيار سّطاليني فرع هاد لحيزب ف سپانيا.

فـ1938، ريوائي ليو مييرز خلص بتخبية لأورويل تصافيرة للمغريب ل ست شهور باش يتشافا من سل و من جرحة ف لحلق لي تصاب بيها ف لحرب. هو و عائيلتو شدو طريق ف شتنبر 1938 من جبل طر و طانجا باش يتجنبو شمال لمغريب لي حاكماه صبنيول؛ وصلو ل مراكش فـ11 شتنبر و كراو فيها ڤيلا على طريق دارلبيضا. ف ديك لوقيتة، كتب أورويل ريواية "طلوع على ود لهوا" (*Coming Up for Air*)، و حتا واحد لمقالة ب سميت "مراكش" فين هضر علا ستيعمار و لحالة ديال سّكان لمغاربا.

ف لحرب لعالمية تّانية خدم صحافي معا ل بي بي سي BBC و فديك لمرحلة كتب رّيواية لمشهورة ديالو "لفيرما د لبهايم" و لّي دارها على شكل حكاية و معنا فيها بزّاف على نّيضام د سطالين. من بعد مرض ب سّل و هو لمرض لّي بقا كايعاني منو تال لموت ديالو ف 1950. لعوام لّخرة د حياتو هي لّي كتب فيها أكبر و أشهر ريواية ديالو 1984.

## مصادر


تصنيف:كاتب بريطاني
تصنيف:زيادة 1903
تصنيف:وفيات 1950
تصنيف:مقالات فيها مصدر و 3000 بايت
تصنيف:ناس توفاو ف لندن
تصنيف:بيوغرافيا د رجال
تيران لبلدي د بركان

**تيران بركان** أولا **الملعب البلدي ديال بركان** هو تيران ديال كورة كاين فمدينة بركان لمغريبية. كيهز هاد التيران 30.000 متفريج وكيستقبل لميتشان ديال نهضة بركان. تبنى هاد السطاد فـ2014، وتعاود التجديد ديالو فـ2017.

## تاريخ
تبنى هاد التيران فـ2014. فـ2017 تعاود تبدل لݣازون ديالو باش يولي طبيعي عكس صطيناعي اللي كان فيه من نهار تحل. ستاقبل هاد السطاد نهار 19 شهر 5، 2019 دهاب نهائي كاس لكونفدرالية مابين نهضة بركان والزمالك المصري. ليوما هاد التيران كايستقبل لميتشان لمحليين بحال بوطولا 1 والدوليين بحال كاس لكونفدرالية.

## شوف حتى
* نهضة بركان
* بوطولا 1
* لمغريب
* بركان

## مصادر

تصنيف:بركان
تصنيف:تيرانات د كورة ف لمغريب
تصنيف:نهضة بركان
تصنيف:تأسيسات د 2014 ف لمغريب
تصنيف:لمعمار د لمغريب د لقرن 21
تيران لبلدي د برشيد

**تيران برشيد** أولا **الصطاد لبلدي ديال برشيد** هو تيران ديال لكورة كاين فمدينة برشيد لمغريبية. كيستقبل هاد التيران لميتشان ديال فرقة يوسفية برشيد. كيهز هاد الصطاد 5.000 متفريج.

## شوف حتى
* يوسفية برشيد
* بوطولا 1
* برشيد
* لمغريب

## مصادر

تصنيف:تيرانات د كورة ف لمغريب
تصنيف:برشيد
لخو لكبير

[تصغير|"لخو لكبير راه حاضيك" ف واحد لافيش د لكتاب د رّيواية د [1984 (رواية)|1984 د أورويل]]
**لخو لكبير** ولا **لبيݣ براظر** (ب ) هو ف لاصل ديالو شخصية متخيّلة ف رّيواية دّيسطوپية 1984 د جورج أورويل و لّي كاتشير ل دّيكتاتور د دّولة د أوصيانيا و شّاف د لحيزب لوحيد لّي مسيطر على كولّشي فيها. لمفهوم د "لخو لكبير" كايتستعمل حتا باش يوصف لمؤسسات (دول، شركات، مؤسسات حوكومية بحال لموخابرات) لّي ما كاتحتارمش حقوق لإنسان لأساسية و لحياة لخاصّة د لمواطنين.

## ف رّيواية د أورويل
شّخصية د لخو لكبير ف رواية 1984 هي ديال واحد دّيكتاتور د واحد لبلاد متخيّلة سميتها أوصيانيا ف واحد لعالم مستقبلي دّيسطوپي. هاد دّيكتاتور فارض عبادة شّخصية على لمجتمع ديالو و شّعار لّي كايتعاود بزّاف ف دّولة هو *Big Brother is watching you* يعني "لخو لكبير راه حاضيك" و على حساب سّياسة د لپروپاݣاندا لّي داير، كاتلقاه معمّر لّافيتات ف شّوارع ديال لبلاد.

لخو لكبير كايحضي لمواطنين كاملين و عارف آش كايديرو حتّا ف لبلايص لحميمية و لخاصّة ديالهوم: دّيور كاملين معمّرين ب أجهزة د لمراقبة و لحضية.

لخو لكبير عمّرو ما كايبان و ديما كايتصوّر ب وجه راجل عندو 45 عام ب شّلاغم و كايشوف ف لعينين نيشان ب واحد شّكل لّي كايرهب.

على حساب رّيواية رّسمية لخو لكبير هو لّي أسّس لحيزب لوحيد د لبلاد و عندو بزّاف لبوطولات و لإنجازات الثورية و لحربية.

لقضية ديال أنه كايبقا ديما صغير ب نّسبة لداكشي لّي كايتقال عليه كايخلي نّاس تشكّ واش بصّاح كاين و بأنه يقدر يكون غير ختيراع ديال لماكينة د لپروپاݣاندا د لحوكومة د أوصيانيا.

## ف تّقافة شّعبية
لخو لكبير ولّا من بعد ما تشهرات رّيواية د أورويل رمز باش كايتوصفو دّول ولا لمنظمات لّي فيهوم تفرعين كبير ديال لبوليس ولا لموخابرات ولا لأنظمة لأمنية لّي فيها لمراقبة لمعيّقة ديال كولشي و كتيرشي فاش ماكاتحتارمش لحياة لخاصّة د نّاس.

## مصادر

تصنيف:تعاويد عيلمي
تصنيف:سياسة
تصنيف:شخصية متخيلة ف عمل أدبي
تصنيف:جورج ؤرويل
تصنيف:1984 (رواية)
تصنيف:مقالات فيها مصدر و 3000 بايت
تصنيف:ديسطوپيا
موركاب محمد الخامس

**لموركاب الرياضي محمد الخامس** أولا **تيران محمد الخامس**، كيتسمى حتى **ستاد ضونور** هو موركاب كاين فوسط مدينة الدار البيضا لمغريبية، فمنطقة لمعاريف. التيران فيه 67.000 كرسي وقدر يهز حتال 95.000 مشجع. واخا كيكونو فيه بزاف ديال لميتشان ديال لمنتخب لوطني، فراه التيران ديال محمد الخامس كيشهد لميتشان ديال جوج من أكبر لفراقي فلبلاد، واللي هوما الوداد البيضاوي والرجاء البيضاوي. جا التيران فسونطرڤيل ديال الدار البيضا، بعيد على لمطار الدولي بشي 25 كيلوميتر و5 كيلوميتر على لمحطة ديال كازا دالتران دلمسافرين.

لموركاب اليوم فيه من غير التيران، واحد لقاعة متعددة الرياضات كتهز 15.000 متفرج، پيسين أولمبي مفتوح، قاعة ديال الندوات، مركز إعلامي فيه 650m²، قاعة ديال لجتيماعات، مركز ديال لعلاجات ومركز ديال محاربة لمنشيطات.
## تاريخ
حل هاد التيران بيبانو نهار 6 شهر 3، 1955 تحت مسمى ستاد مارسيل سيردان، من موراها بعام تبدلات سميتو للملعب الشرفي. من مورا ليصلاحات ديال 1983 باش تنضم فيه ألعاب لبحر لمتوسط، خدا التيران سميتو لحالية.

## أهم لميتشان ولأحداث

**28 شهر 7، 1985:  [[لمغريب]] 2 - 0 [[مصر]] **
* ماتش إقصائي ديال كاس لعالم 1986.
* لحضور : 65.000

**28 شهر 4، 2004:  [[لمغريب]] 0 - 1 [[لارجونتين|الأرجنتين]] **
* ماتش ودي
* لحضور: 85.000

**6 شهر 5، 2006:  [[الرجاء البيضاوي]] 1 - 0 نادي ENPPI **
* إياب النهائي ديال دوري أبطال لعرب 2006
* لحضور: 70.000

**6 شهر 11، 2011:  [[الوداد البيضاوي]] 0 - 0 الترجي التونسي **
* الدهاب دنهائي عصبة أبطال إفريقيا 2011
* لحضور: 65.000

## تصاور

ملف:Raja de Casablanca vs Mouloudia dOujda, November 02 2008-04.jpg|يمين|التيران فـ2008
ملف:StadeMedV.jpg|وسط|تصويرة بانورامية للتيران فـ2017 فنهائي ديال عصبة لأبطال
ملف:Wydad Casablanca vs Raja de Casablanca, November 16 2008-10.jpg|يسار|الوداد البيضاوي ضد الرجاء البيضاوي فـ2008.


## شوف حتى
* الوداد البيضاوي
* الرجاء البيضاوي
* بوطولا 1
* الدار البيضا

## مصادر

تصنيف:تيرانات د كورة ف لمغريب
تصنيف:مقالات فيها مصدر و 3000 بايت
تصنيف:الرجاء البيضاوي
تصنيف:الوداد البيضاوي
تصنيف:الدار البيضا
تصنيف:لمنتخب لوطني لمغريبي د لكورة
تصنيف:تأسيسات د 1955 ف لمغريب
تصنيف:تيرانات متعددة التخدام ف لمغريب
تيران أحمد العبدي

**تيران بن محمد العبدي** أولا **تيران بن أحمد العبدي** أولا **صطاد العبدي** هو تيران متعدد ليستيعمال كاين فمدينة الجديدة لمغريبية. كيستقبل هاد الصطاد اللي كايهز 15.000 متفريج لميتشان ديال الدفاع الحسني الجديدي. كان هاد التيران تابع لواحد الليسي فلمدينة سميتو بن خلدون، حتى لخمسينات ديال لقرن اللي فات، من موراها تسمى تيران أرشام بو، عاد من بعد خدا سميتو لي عندو ليوم. ستقبل هاد التيران لبطولة لمغريبية الصيفية.

## شوف حتى
* الدفاع الحسني الجديدي
* الجديدة
* بوطولا 1
* لمغريب

## مصادر

تصنيف:تيرانات د كورة ف لمغريب
تصنيف:الجديدة
تصنيف:الدفاع الحسني الجديدي
كوربن بلو

**كوربن بلو رايفرز** هو واحد لممثل و منتج ؤ مغني ميريكاني مشهور بزاف فالعالم، تولد نهار 21 فبراير 1989، تعرف كوربن بلو بفيلم "هاي سكول ميوزيكال" عام 2006 لي فيه 3 ديال الأجزاء واللي لعب البطولة فيه مع زاك إيفرون.

## مصادر


تصنيف:لممثيلين
تصنيف:لموسيقا
تصنيف:بيوغرافيا د رجال
تصنيف:زيادة 1989
تصنيف:ناس حيين
تيران الفتح الرباطي

**تيران الفتح الرباطي** أولا **سطاد بيلڤيدير** هو تيران ديال كورة كاين فقلب مدينة الرباط لمغريبية. تبنى هاد الصطاد فعام 1923 وتجدد فعام 1973. كيستقبل هاد التيران لميتشان ديال الفتح الرباطي ولفرقة لوطنية دلعيالات أوحتى لمنتخب لوطني ديال الشباب. كيهز هاد التيران 15.000 متفريج.

## أرقام
* كيهز التيران 15.000 متفريج.
* فيه 90 ميترو فالطول و50 ميترو فلعرض.
* فيه 200 بلاصة ديال VIP ولوفد الرفيع.
* فيه 20 بلاصة ديال الصحافة.

## شوف حتى
* الفتح الرباطي
* الرباط
* بوطولا 1
* لمغريب

## مصادر

تصنيف:تيرانات د كورة ف لمغريب
تصنيف:الرباط
تصنيف:الفتح الرباطي
تصنيف:تيرانات د كورة ف الرباط
تيران لبلدي د واد زم

**تيران واد زم** أولا **الملعب البلدي واد زم** هو تيران ديال كورة كاين فمدينة واد زم لمغريبية. كيستقبل هاد الصطاد لميتشان ديال سريع واد زم وكيهز 10.000 متفريج. التيران دابا (شهر 9، 2020) فحالة ديال ليصلاح، واللي بسبابها غايزيدو لمقاعيد لـ15.000 كرسي، وغاتزاد قاعة ديال لحكام ومستودع ديال لفراقي الضيوف. بزيادة على هادشي غايتبناو محالات ديال التيجارة ومنصة ديال الصحافة.

## شوف حتى
* سريع واد زم
* واد زم
* بوطولا 1
* لمغريب

## مصادر

تصنيف:تيرانات د كورة ف لمغريب
تصنيف:واد زم
موركاب لفوسفاط

**موركاب لفوسفاط** أولا **تيران خريبݣة** هو موركاب ديال الرياضا كاين فمدينة خريبݣة لمغريبية. فيه بزاف ديال لمرافيق الرياضية وما بينها تيران ديال لكورة كيستقبل لميتشان ديال أولمبيك خريبكة. كيهز هاد التيران 10.000 متفريج.

## لمرافيق
فعام 2012 دار للتيران اللي كتقصر فيه أولمبيك خريبكة ݣازون صطيناعي. من جيهة خرى لموركاب فيه:
* جوج تيرانات ملحقين بالݣازون وفيه كيدار لونطريما ولبوطولا ديال الشباب.
* جوج تيرانات خرين بالݣازون وواحد فيهوم كيتقصر فيه الروݣبي.
* قاعة مغطاة ديال بزاف دالرياضات.
* پيسين واحد لحوض فيه مصهد وواحد آخور ديال لهواء الطلق.
* ربعة دتيرانات ديال التينيس.
* مضمار ديال الكارتينݣ.
* كلوب ديال لفوروسية.
* قاعات ديال الرياضة (لجيدو، لحديد، لجيمباز والتمارين الرياضية).

## شوف حتى
* أولمبيك خريبكة
* خريبݣة
* بوطولا 1
* لمغريب

## مصادر

تصنيف:تيرانات د كورة ف لمغريب
تصنيف:مقالات فيها مصدر و 3000 بايت
تصنيف:خريبݣة
تصنيف:أولمبيك خريبݣة
تيران شرفي د وجدة

**تيران وجدة** أولا **لملعب الشرفي ديال وجدة** هو تيران تيران أولمبي كاين فمدينة وجدة لمغريبية. حل هاد التسران بيبانو فعام 1976 وكيستقبل دابا لميتشان ديال مولودية وجدة. كيهز هاد التيران 35.000 متفريج وفيه ݣازون طبيعي من 2017 و30% من لمقاعيد ديالو مغطيين.

## شوف حتى
* مولودية وجدة
* وجدة
* بوطولا 1
* لمغريب

## مصادر

تصنيف:تيرانات د كورة ف لمغريب
تصنيف:وجدة
تصنيف:تأسيسات د 1976 ف لمغريب
تصنيف:تيرانات متعددة التخدام ف لمغريب
تيران سانية الرمل

**تيران سانية الرمل** واللي معروف بين لجماهير ديال تطوان ب **لايبيكا** هو تيران ديال كورة كاين فمدينة تطوان لمغريبية، وهو الصطاد الرسمي اللي كاتقصر فيه المغرب التطواني لميتشان اللي كاتستقبل. هاد التيران كيهز 15،000 متفريج. تدار فيه ݣازون صطيناعي من 2007. وتبنى هاد الصطاد عام 1913، من من مورا التصميم ديال لمهنديس لأندلسي ماركيز دي فاريلا.

## شوف حتى
* المغرب التطواني
* تطوان
* بوطولا 1
* لمغريب

## مصادر

تصنيف:تيرانات د كورة ف لمغريب
تصنيف:تطوان
تصنيف:المغرب التطواني
تيران شرفي د بني ملال

**تيران بني ملال** أولا **لملعب الشرفي دبني ملال** هو تيران ديال كورة كاين فمدينة بني ملال لمغريبية. كتستقبل فيه رجاء بني ملال لميتشان لي كاتقصر فلمدينة. التيران كيهز 12.000 متفريج ولݣازون ديالو طبيعي.

## شوف حتى
* بني ملال
* رجاء بني ملال
* لمغريب
* بوطولا 1

## مصادر

تصنيف:تيرانات د كورة ف لمغريب
تصنيف:بني ملال
لبيرة ف لمغريب

تصغير|268x268بك|سپيسيال فلاݣ (Spéciale Flag)
تصغير|كازابلانكا (Casablanca)
**لإنتاج د لبيرة** **ف [[لمغريب]]** دخّلوه لفرانصاويين ف لقرن 20. ف 1919، تأسسات **Société des Brasseries du Maroc** (الشركة د لبراسريات د لمغريب) لي هي جزء من لݣروپ د كاسطل، مكلّفة ب لإنتاج ؤ التوزيع د لبيرّة. لماركات لمعروفة د لبيرة فيهوم سپّيسيال فلاݣ (*Spéciale Flag*) من نوع پيلسنر ؤ *[[سطورك]]* (*Stork*) من نوع پال ليجي. لبيرّة لكلاص ف لمغريب هيا كازابلانكا (*Casablanca*) حيت غالية على جّوج لاخرين. *كازابلانكا* كاتصدّر ؤ كاتباع ف جّيهة د لمغريب ف إپكوت ف العالام د والت ديزني، ف أورلاندو، فلوريدا.

لوزينات د الشركة د لبراسريات د لمغريب كاينين ف فاس، طانجا ؤ كازا، ؤ كاين واحد لوحدة ديال التعمار د لقراعي ف مراكش.

أكتر بيرّة عالمية كاتباع ف لمغريب هي هينيكين (*Heineken*)، اللي كاتخمرها شركة مشروبات لمغريب (الشركة د لبراسريات د لمغريب سابقا) محلّيا تحت لإشراف د هينيكين لعالامية.
## مصادر

تصنيف:كوزينة د لمغريب
تصنيف:الشراب
تصنيف:قتيصاد لمغريب
تيران أحمد شكري

**تيران الزمامرة** اللي تسمى على شهيد لمقاومة أحمد شكري هو تيران كاين فمدينة الزمامرة لمغريبية. كتقصر فهاد التيران لفرقة ديال نهضة الزمامرة مع عدد متفريجين يقدر يوصل للألف. نوع لݣازون ديال هاد التيران طبيعي.

## تاريخ
ف نونبر 2024، تقرر باش يتسد التيران مؤقتا ل مدة 3 تال 4 د السيمانات على ود لإصلاحات، بسباب لأضرار لي تعرّضات ليها لأرضية ديالو ب كترة لماتشات ديال لبوطولة. لإصلاحات كانو على ود تحويل الربيع ديالو من لإصطناعي للطبيعي. لفرقة د نهضة الزمامرة ضطرات باش تلعب لماتشات ديالها ف تيران لأب جيڭو ف الدارلبيضا.

## شوف حتى
* الزمامرة
* نهضة الزمامرة
* بوطولا 1

## مصادر

تصنيف:تيرانات د كورة ف لمغريب
تصنيف:زمامرة
قانون

[تصغير|ال[تمتال د لوستيتا (سّيدة د لعدالة) هي تشخيص رمزي للقوة لقهرية ديال شي محكمة؛ سيف كايمتل سّلطة د دولة، ميزان كايمتل معيار موضوعي ولعصب د لعينين كايعني بلّي لقانون خصو يكون نزيه.]]
**لقانون** كايشير فلعادة واحد نّظام ديال لقواعد لي مصايبة و مبززة من عند مؤسسات جتماعية و حكومية باش تقاد سّلوك. وخا هوكاك، تعريف ديال لقانون مازال موضوع نقاش قديم.

## مصادر


تصنيف:عدل
حزام د كايپر

تصغير|التوزيع ديال لڭسدات لفلكية ف لحزام د كايپر
**لحزام د كايپر** ؤلا **سّمطة د كايپر** (ب نّݣليزية **Kuiper Belt**) لي مرة مرة كايتسمى **حزام إدجوورث** (ب نّݣليزية **Edgeworth Belt**)، هو قرص نجمي ضاير ف نّظام شّمسي لبرّاني، وشاد من لوربيط د نپتون (ف 30 وحدة فضائية) تال تقريبا 50 وحدة فضائية من شّمش. كايشبه للحزام د لآسطرويد، غي هو كبر بزاف ـ 20 مرة وسع و20 تال 200 مرة تقل. بحال لحزام ديال لآسطرويد، كايتكون بلأساس من أجسام صغيرة أولا بقايا ملّي كان نّظام شّمشي كايتكون. فلوقيتة لي بزاف د لآسطرويد كايتكونو بلأساس من لحجر، لأغلب لأجسام لّي ف لحزام د كايپر كاتكون من مواد متطايرة جليدية (ولي كاتسما "تلوجا")، بحال لميتان ولآمونيا ولما. ف لحزام د كايپر كاينين تلاتة د لكواكب لقزمة هوما پلوتو وهوميا وماكيماكي. بعض لأقمار ديال لنظام شّمسي، بحال تريتون ديال نپتون وفيبي ديال ساتورن يقدرو يكونو تكونو ف لحزام.

## مصادر

تصنيف:أجسام د سمطة د كايپر
تصنيف:منطقة مورا نپتونية
تصنيف:نظام شمسي
تصنيف:مقالات فيها مصدر و علاين 3000 بايت
موركاب مولاي عبد الله

**لموركاب الرياضي مولاي عبد الله** هو مركب متعدد الرياضات تدشن نهار 29 شهر 1، 1983. التيران كان ف جنوب غرب مدينة الرباط و قريب من لوطوروت. هاد لموركاب كان كيتبع للوكالة لحضرية ديال الرباط و كان كيمتل معقل ديال فرقة ديال الجيش الملكي و لمنتخب لوطني لمغريبي. كان كيهز هاد التيران 53.000 متفريج ما بينها 10.000 بلاصة مغطية.

ف غشت 2023، تهدّم باش يتّبنى بلاصتو تيران لأمير مولاي عبد الله لي التيران لمرافق ليه ستاضف كاس إفريقيا د لكورة د لعيالات 2024، و معوّل باش يستاضف ماتشات ف كاس إفريقيا 2025 و كاس لعالم 2030.

## لمميزات ديال التيران
### لمرافيق
تصغير|يسار|200px|تيفو ديال أنصار الجيش فعام 2006.
لموركاب فيه تيران ديال لكورة و قاعة مغطية ديال 10.000 متفريج، پيسين و قاعة ديال الرياضة. هاد الصطاد هو لكبير ݣاع ف لمغريب، داكشي لاش كيتلعبو فيه بزاف ديال لميتشان ديال لمنتخاب لوطني. ف لمجمل كيهز الصطاد 68.000 بلاصة مرقمة ب لكراسة، ما بينها 30.000 مغطية، 1.500 للـVIP و الشخصيات الرفيعة، 5.000 للصحافة و 500 لذوي لحتياجات لخاصة.

### لإعلام
بنسبة للمرافيق ديال لإعلام، لموركاب فيه:
* قاعة ديال الصحافة فيها 600m² وبزاف دلغرف تكميلية.
* قاعة ليستيجوابات مع الدخلة فيها 30m².
* منطقة مخلطة فالصطاد فيها 600m².

### لكورة
* كاس لعالم للأندية فيفا 2014:
** المغرب التطواني  3 - 4 (پيلانتيات)  أوكلاند سيتي، ماتش ديال التصفية نهار 10 شهر 12، 2014.
** وفاق سطيف  0 - 1  أوكلاند سيتي، أول ماتش فالربوع نهار 13 شهر 12، 2014.
** كروز أزول  3 - 1 (شوط زايد)  ويسترن سيدني واندررز، تاني ماتش فالربوع نهار 13 شهر 12، 2014.
* كاس لعرش 2017 ف لمغريب:
** الرجاء البيضاوي 1 - 1 الدفاع الحسني الجديدي، لفينال نهار 18 شهر 11، 2017.

### أطليتيزم
* لملتقى الدولي محمد السادس
* لألعاب لأفريقية ديال 2019

## شوف حتى
* الرباط
* الجيش الملكي
* لمغريب
* بوطولا 1

## مصادر

تصنيف:تيرانات د كورة ف لمغريب
تصنيف:الرباط
تصنيف:مقالات فيها مصدر و 3000 بايت
تصنيف:الجيش الملكي
تصنيف:تأسيسات د 1983 ف لمغريب
تصنيف:تيرانات متعددة التخدام ف لمغريب
تصنيف:تيرانات د الرياضة ف الرباط
أحمد بادوج

**أحمد بادوج** (خلاق ف أݣادير عام 1950 و توفّا نهار 22 غشت 2020 ف أݣادير) ممتّيل مغريبي كان من لولين لي دارو لمسرح لأمازيغي ف لمغريب و من نّاس لّي وضعو سّاس ديال سينيما لأمازيغية.

## حياتو
أحمد بادوج ولد تالبورجت ف أݣادير. خدم فبزاف د لخدايم بعدما سالا ليسي و لعب حتا مع شبان ديال حسنية أݣادير عام 1967.

ف عام 1972 رحل ل إينزݣان باش إدير أول فرقة أمازيغية د لمسرح سماها "أمنار ومرّ". داز من بعدها ف بزاف خرين حتا دخل مع جمعية تيفاوين عام 1985 و تما تعرف كثر ف لمسرح.

ف عام 1989 شارك ف تصوير ديال أول فيلم أمازيغي "تمغازت ن وورغ" (مرا من دهب). شارك من بعدها ف تمتيل ديال بزاف د لأفلام ودار حتا تأليف و لإخراج.

مات بسباب كورونا نهار 22 غشت 2020 ف أݣادير و كان مريض ب سكر و لقلب.

## لأعمال ديالو

### لمسرح
* أمنار ومرّ
* تيفاوين

### سينيما
* تمغارت ن وورغ
* همو بوتموكريسين
* اغبالو
* قمشيش
* امان اروفان(المياه العطشاء) قناة تمازيغت
* تيدمينين درنين
* تيكمي مقورن

## شوف حتا
* محمد أبعمران

## مصادر

تصنيف:بيوغرافيا د رجال
تصنيف:مومتيلين د لأفلام مغاربا
تصنيف:مومتيل مسراحي مغريبي
تصنيف:زيادة 1950
تصنيف:وفيات 2020
تصنيف:ناس تزادو ف أݣادير
تصنيف:ناس توفاو ف أݣادير
تصنيف:ناس د أݣادير
تصنيف:مقالات فيها مصدر و 3000 بايت
سبع

[تصغير|سبع متكي ف [ناميبيا.]]

**سّبع** حيوان من لكلاص ديال لبزوليات ؤ من لفاميلة د السنوريات، ؤ هوا واحد من لقططيات رّبعة لكبار، كاينتاميو لݣنس پانطيرا (باللاتينية **Panthera**)، ؤ هو تاني لكبير فيهم مورا النمر د آسيا، سبع دكر كايوزن كتر من 250 كيلوݣرام. بزاف د سّبوعا لّي باقية ف لخلا فهاد لوقت عايشة ف إفريقيا جنوب صّحرا، ؤ باقة فرقة صغيرة منهم عايشة ف آسيا، ب ضبط ولاية لݣوجارات ف شمال غرب لهند.

شحال هادي، كان لمجال لحيوي د سّبع كبير بزاف، حيت كان يتلݣى ف لمغرب لكبير ؤ شّرق لأوسط ؤ آسيا لغربية، و بداو تاينقارضو غير شي قرون هادي، و مؤخرا ف لبدية د لفترة لعصرية (لهولوسين، جوايه 10،000 عام) كانو السبوعا كايتعتابرو تاني التدييات (كايولدو) فلينتشار مورا بنادم، حيت كانت ف بزاف د لبلايص ف إفريقيا و شلا بلايص ف ؤراسيا من ؤروبا لغربية تالهند و ف قارة أميريكا من واد يوكون تال پيرو.

## مصادر


تصنيف:حيوان
تصنيف:نواع مامأمناش على حساب تصنيف ليستا لحمرا
تصنيف:بزوليات توصفو ف 1758
تصنيف:بزوليات د إفريقيا جنوب الصحرا
تصنيف:بزوليات د جنوب آسيا
تصنيف:رموز وطنية د لمغريب
تصنيف:مفتارسات فوقانية
تصنيف:قطوط كبار
تصنيف:سنوريات د إفريقيا
تصنيف:پانطيرا (ݣنس)
كيبيك

**كيبيك**، اِقليم ف كانادا، لعاصيمة ديالها هي كيبيك لمدينة و أكبر مدينة فيها هي مونريال، لغة رسمية ديال لإقليم هي لفرانساوية.

## اصل السمية
كلمة كيبيك جات من وهاد لكلمة أصلها جا من اللغة الألݣونكية و كاتعني "البلاصة فين كايصغار الواد".

## لجغرافيا
إقليم الكيبيك هو أكبر إقليم فكناضا: ونقدرو نشبهو الكيبيك لجوج أقاليم أخرين اللي هما ؤنطاريو و كولومبيا البريطانية.

### لجو
بديل=|تصغير|نواع التقسيمات الجوية على حساب نضام كوبن فالكيبيك
الكيبيك فيه ربعا ديال فصول: الربيع و الصيف و الخريف و الشتوة، وهاد الفصول كايتبدلو فحوالهم على حساب الجهة. و كايختالفو من ناحية الضو و السخونية و الشتا و التلج.

## مصادر


تصنيف:كانادا
تصنيف:تأسيسات د 1867 ف كانادا
بحر ؤخوتسك

تصغير|بحر ؤخوتسك
**بحر ؤخوتسك** (بالروسية: **Охо́тское мо́ре** ؤخوتسكويي موري، ب جاپونية: **オホツク海** ؤهوتسكو كاي)؛ هو بحر تانوي ديال لمحيط لمهدن. كاين بين شبه جزيرة كامتشاتكا ديال روسيا من شّرق، ؤ جزاير كوريل من لجنوب شّرقي، ؤ جزيرة هوكايدو ديال جّاپون من لجنوب، ؤ جزيرة ساخالين من لغرب، ؤ واحد طّرف من سّاحل ديال سيبيريا من لغرب ؤ شّمال.

لقنت شّمال شّرقي كاين فيه خليج شيليخوف، لبحر خدا سميتو من مدينة ؤخوتسك، لي هي أبعد مدينة روسية ف شّرق لأقصى.

## مراسي معروفة

* ماݣادان، ماݣادان، روسيا، سكانها: 95000
* پالانا، كامتشاتكا، روسيا، سكانها: 3000
* أباشيري، هوكايدو، جّاپون، سكانها: 38000
* مونبيتسو، هوكايدو، جّاپون، سكانها: 25000
* واكّاناي، هوكايدو، جّاپون، سكانها:38000

## مصادر


تصنيف:بحر
أناس السدراتي

**أناس السدراتي** (بلأمازيغية: ⴰⵏⴰⵙ ⵙⴷⵕⴰⵜⵉ- تولد ف 20 أكتوبر 1989 ف سلا) هو مهندس تصالات ومدير مشاريع و پودكاسطر وويكيپيدي مغريبي وواحد من لمؤسسين د ويكيميديا لمغريب و ويكيپيديا بالدارجة ومن الناس اللي حطو لقواعد ديالها وكتبو فيها بزاف د لمقالات.
أناس هو أول مغريبي خدم مع لمؤسسة د ويكيميديا، و داكشي ف مارس 2019، ملي خدم منسق ستراتيجي ديال ستراتيجية ويكيميديا 2030 بلعربية.

## حياتو
تولد أناس السدراتي نهار 20 أكتوبر 1989 ف سلا. هو لكبير ما بين تلاتة د لخوت. كبر فمدينتو و قرا ما بينها و بين الرباط فين قرا ف ليسي د مولاي يوسف فشعبة لعلوم الرياضية ب. خدا أناس لباك على 16 لعام وكمل لأقسام التحضيرية د مدارس لمهندسين (لپريپا) فالرباط، و نجح فلمباراة ديال ل-مين ف 2008، اللي دخلاتو للمدراسة د طيليكوم پاري. من مورا عاماين ف باريز مشا أناس للسويد و دار ديبلوم مزدوج مع لمعهد لملكي ف سطوكهولم، و ف 2012 خدا جوج ديپلومات د مهندس دولة، واحد من فرانسا، والتاني من السويد.
من بعد ما تخرج، خدم أناس فشراكات د الطكنولوجيا، منها شركات د لخدمات و فاعلين د لإتصالات، فبزاف د لأدوار منها أدوار تقنية و إدارة لمشاريع. ف 2016، بلموازاة مع لخدمة ديالو بدا دكتورا على لحكامة و لأمن د أنتيرنيت لحوايج و لبلوكشيين. ف 2018 كان واحد من لممثلين د إفريقيا فمجموعات لخدمة د ستراتيجية لعالمية د ويكيميديا 2030 (مجموعة المرافعة)، و ف 2019 خدم مع لمؤسسة د ويكيميديا منسق ديال الستراتيجية ديالها بلعربية.
دخل أناس لعالم د ويكيپيديا ف 2013، و كتب فاللول ف ويكيپيديا بلعربية و لينݣليزية، و شارك فبزاف د لمؤتمرات إقليمية و عالمية عرفاتو كتر على لحركة. ف أكتوبر 2015، أسس هو و رضا بنخضرة و سماعيل زنيبر لمجموعة د ويكيميديا لمغريب، اللي نضمات مؤتمر ويكي عربية 2019 ف مراكش. ف 2020، كان من لمؤسسين د ويكيپيديا بالدارجة، ومن الناس اللي وجدولها من اللول. هو دابا واحد من لمديرين ديالها.

## التطوير د لمحتوى لمغريبي
أناس خدم على بزاف د لمواضيع عندها علاقة بلمغريب و اللغات ديالو فأنتيرنيت، منها ورقة بحثية على تيفيناغ فأنتيرنيت، أطروحة على لوضع د يوتوب ف لمغريب، ورقة بحثية على لوضع د ويكيپيديا بالدارجة. من غير لأبحاث شارك أناس فبزاف د لمؤتمرات د ويكيميديا فلعالم و دار فيها عروض على مواضيع بحال ويكيپيديا لمهضورة والتقوية د لمحتوى لمحلي و التطوير د ويكيپيديا لأمازيغية.
أناس عندو پودكاسط بالدارجة سميتو علاش و كيفاش، تيبسط فيه بزاف د لمفاهيم د لحياة و تيعطي ليها بعد فلسفي باش الناس يتعمقو فيها كتر.

## شوف حتا
* رشيد أورقية
* عبد الرحمان آيت علي

## مصادر

تصنيف:ويكيميديين مغاربة
تصنيف:بيوغرافيا د رجال
تصنيف:زيادة 1989
تصنيف:مقالات فيها مصدر و 3000 بايت
تصنيف:ناس تزادو ف سلا
هيليوسفير

تصغير|دياݣرام ديال لهيليوسفير كيما كايسافر ف لمجال بين نّجمي لمحيط.
**لهيليوسفير** هي منطقة ف لفضاء كاتشبه ل لفقاعة ودايرا علا ومصايبة من عند شمش. ف لفيزيك د لپلازما، هي تّجويف لي كاتشكلو شمش فلوسط بين نّجمي لمحيط. "لفقاعة" ديال لهيليوسفير كاتنفخ ب ستيمرار ب لپلازما لي جايا من شمش ولي معروفة ب رّيح شمسية.

## مصادر


تصنيف:شمش
تصنيف:منطقة مورا نپتونية
تصنيف:برنامج د ڤواياجور
تصنيف:لفلك نجمي
هوكايدو

تصغير|راية عمالة هوكايدو
تصغير|خريطة هوكّايدو
**هوكّايدو** (ب جاپونية:北海道,hokːaidoː)، وكاتعني "الطريق ديال بحر الشمال"، و كانت كاتسمى زمان اِزو ولّا ييزو، هي الجزيرة الشمالية ما بين الجزاير الربعة الكبار ديال جاپون، و رسميًا، هوكايدو كاتشكل فنفس الوقت عمالة و جهة، عاصمتها هي مدينة صاپّورو، و فالجزيرة عايشين بعض الناس من الآينو، اللي هما السكان اللولين ديال كتيرة جزاير جاپون.

## جغرافيا
### تضاريس
 تصغير|جبل يوطي
هوكايدو كاينة فالشمال ديال الجبّان، قريبة من سيبيريا، و ضاير بها البحر الهادي من الشرق و بحر الجبّان من الغرب و بحر اوخوتسك من الشمال، ومفارقة مع جزيرة هونشو بالبوغاز ديال تسوݣارو.

71% من الجزيرة عامر غيب، و 16% اراضي فلاحية.

عمالة هوكايدو داخلة فيها بزاف ديال الجزاير آخرى بحال ريشيري و اوكوشيري و ريبون.

### جو
هوكايدو معروفة بصيافها الباردين و الجافّين (حاجة اللي كاتخلّي بزاف ديال السياح يزورو) و شتاواتها الصعاب، الحرارة المتوسطة فشهر غشت كاتكون فجوايه 22&nbsp;°C ، و فشهر يناير كاتكون ما بين -4&nbsp;°C  و -12&nbsp;°C،على حساب خط العرض و العلو ديال كل بلاصة.

الجزيرة فيها شلا رعدات دياول التلج اللي كايجيو من سيبيريا.

## تاريخ
هوكايدو فلاصل كانت ارض شعب الاينو، و لدابا مازلنا نقدرو نلقاو الاتر ديال لغتهم فسميّات بعض البلايص فالجزيرة، و بزاف ديال المدن، و فشلا انواع ديال الشجر و الحيوان ( بحال يزوماتسو، واللي كاتعني تايدا "الصنوبر" ديال هوكايدو).

## تقسيم اِداري
هوكايدو هي فنفس الوقت عمالة (هوكايدو) و جهة جبّانية (هوكايدوكين؛ واخا هاد اللقب قليل اِلا تستعمل، و كايتستعمل غير فاش المفارقة كاتكون ضرورية). عاصمة العمالة هي مدينة صاپورو.

اهم مدن فالعمالة هما صاپورو و هاكوداتي و اَساهيكاوا.

## اقتصاد
واخا كاينة شوية ديال الصناعة (الكاغيط، البيرّة، الماكلة)، كتيرة الصنايع كاينة فالمجال ديال السرابس(الخدمات). السياحة مهمة بزاف للعمالة و بالخصوص فالصيف اللي كايكون فيه الحال بارد، عكس الجزاير اللاخرى اللي كاتكون سخونة.

## فلاحة
هوكايدو هي العمالة اللي عندها اكتر غلّات ديال الفلاحة فالجبّان، وبالخصوص الروز و الحوت. كتيرت المجال ديال الفلاحة متطور بزاف: تربية البهايم، الزرع، الصيد. الربُع ديال الارض المحروتة فالبلاد كاينا فهاد العمالة. اهم الغلّات هما: القمح (65%)، باطاطا (79.5%)، الباربا (100%).

## سياحة
بلاصة السياحة مهمة فاقتصاد ديال جزيرة هوكايدو. عام 2014، جا للجبّان كتر من 13 مليون سايح برّاني، و هاد العدد كايتزاد عام على عام، كتيرة هاد السياح اصلهم من آسيا، و بالخصوص من الشينوا، طايوان، و كوريا الجنوبية.

## تقافة
عيد التلج ديال صاپورو (النحت على التلج).

مسابقات على العودان.

منازه وطنية:
* المنزه الوطني ديال اَكان
* المنزه الوطني ديال دايسيتسوزان
* المنزه الوطني ديال كوشيرو شيتسوݣين
* المنزه الوطني ديال ريشيري ريبون ساروبيتسو
* المنزه الوطني ديال شيريطوكو
* المنزه الوطني ديال شيكوتسو طويا

## بعض الناس دياول هوكايدو
* بين كاشيوا، رسام
* ساكي كوماݣاي، كوايرية عالمية
* هيرومو اَراكاوا، رسامة مانݣا

## مصادر


تصنيف:الجاپون
تصنيف:مقالات فيها مصدر و 3000 بايت
هيرومو أراكاوا

**هيرومو أراكاوا** ( بجاپونية:荒川・弘)، هي كاتيبة ؤ رسّامة ديال لمانݣا، تزادت نهار 8 ماي 1973 ف مدينة ماكوبيتسو ف ڭزيرة هوكّايدو ف جاپون. تعرفات ب مانݣا "الخيميائي الهنداوي" لي تشهر ف لعالم، و تدار ليه جوج أنيميات.

## كنانشها

* لكلب لبرّاني (1999)
* شبح شيطان شنݣهاي (上海妖魔鬼怪) (2000)
* لخيميائي الهنداوي(鋼の錬金術師) (2001–2010)
* رايدن 18 (2005)
* هامة الليل فالسما الزرقا (蒼天の蝙蝠) (2006)
* حكايات البطال (2006–2010) (獣神演武)
* لفلاح النبيل(百姓貴族) (2006)
* لمعالقة النقراوية (銀の匙) (2011–)
* ؤسطورة أرسلان لبطولية (アルスラーン戦記)

## مصادر


تصنيف:كاتب جاپوني
تصنيف:زيادة 1973
تصنيف:ناس حيين
تصنيف:مانݣاكا
تصنيف:جاپونيين
تشارلز ديكنز

**تشارلز ديكنز**، و سميتو لكاملة **تشارلز دجون هافام ديكنز** (ب نّكليزية: Charles John Huffam Dickens)، خلاق ف لاندپورت، لينݣليز، ف 7 فبراير 1812 و توفا ف 9 يونيو 1870 ف هيام، لينݣليز. كاتب و روائي بريطاني. كايتعتابر من أكبر و أشهر رّوائيين نݣالزا د لقرن 19. رّوايات ديالو، لّي كاتدور على لمغامرات د شخصيات بحال پيكويك، أوليڤر تويست، ديڤيد كوپرفيلد و سكرودج، تشهرات و تقرات ب شكل واسع فاش كان عايش و مازالا تّا ليوم كاتعتابر من لإبداعات لكبيرة د لأدب لعالمي و تطرجمات ل لوغات كتيرة.

## مصادر


تصنيف:كاتب بريطاني
تصنيف:زيادة 1812
تصنيف:وفيات 1870